От трибуната на парламента Нона Йотова издейства глоба за ''Като две капки вода'' | Политика | Новини от България и Света | OFFNews.bg
22 май 2020 в 19:39 | 33929 |3
При днешния парламентарен контрол актрисата и депутат от левицата Нона Йотова издейства глоба за предаването "Като две капки вода".
Причината - при излъчване на шоуто е констатирано нарушаване на допустимата физическа дистанция, както и "единични случаи на посетители без поставени маски."
"В отговор на мой въпрос към министър Ананиев за двойните стандарти, при които на шоуто "Като две капки вода" се разрешава да излъчва в закрито помещение и при нарушаване на всички противоепидемични мерки, за разлика от театрите, Ананиев призна нарушението на Нова тв и организаторите на шоуто, и обеща санкции. По-важното е, че обеща връщане към нормалност на театралния живот. Ура!" - коментира днес във Facebook профила си Нона Йотова.
Любопитна подробност е, че самата тя беше участник в минал сезон на "Като две капки вода" - през 2015 г., когато се класира на седмо място.
Какво стана в парламента?
От парламентарната трибуна Йотова попита здравния министър следното:
"В деня, в който излезе Вашата заповед за провеждането на музикални и театрални представления с ограничението това да става само на открито, при разстояние помежду им и до 30 % публика, в ефира на национална телевизия бе излъчено предаването "Като две капки вода". В закрита зала, с публика. Очевидно имаше гости без маски и изглеждаше, че изискваното разстояние не е спазено. Продуцентите на предаването обясниха, че имат разрешение от РЗИ за присъствието на публика. По този повод въпросът ми към Вас е: Издавала ли е РЗИ разрешение за присъствието на публика? Ако да, с какъв акт и на какво основание? Ако не, какво е Вашето отношение към неспазването на заповедта Ви?"
Ананиев благодари на Йотова за сигнала и съобщи, че Столична РЗИ ще издаде наказателно постановление за "организаторите на предаването и индивидуални административни актове за отделни физически лица, които са нарушили заповедта".
"Във връзка с поставения въпрос, относно заснемането на предаването „Като две капки вода“ в нарушение на противоепидемичните мерки, бих желал да Ви информирам за следното:
Изразявам увереност, че този казус ще спомогне органите на държавния здравен контрол да дадат ясни препоръки за създаване на по-добра организация при провеждане на мероприятия от този вид, с оглед стриктно спазване на противоепидемичните мерки, в съответствие със заповедта на министъра на здравеопазването."
22 юни 2020 в 20:223
Разрешават културните събития, отварят музеи, галерии, библиотеки и кина
02 юли 2020 в 11:38
23.05 2020 в 14:59 3
А за това щеима ли глоба:
„Русия ни заличи от делото на Кирил и Ме тодий
Русия заличи България от историята за писмеността, създадена от светите братя Кирил и Методий – това стана ясно от изложбата пред входа на Руския културно-информационен център в София, посветена на 24 май. На десетина пана са подредени ръкописи, проследяващи историята на писмеността ни, без никъде в тях да се споменава приноса на България за това. Те са част от колекцията на Московския държавен обединен художествен историко-архитектурен и природно-ландшафтен музей – резерват. За да се подсили въздействието, с „Москва“ започва всяка информационна бележка, описваща факсимиле от ръкописите. За още по-голям ефект са добавени и репродукции на популярни руски икони, за да няма съмнение откъде тръгва славянската писменост.
Затова съвсем съзнателно в експозицията, представена под заглавие „Изворът на славянската култура”, са подбрани само руски документи."
23.05 2020 в 14:00 2
Ей..., ако не беше тази статия нямаше да знам, че Йотова е депутат!
22.05 2020 в 20:53 1
Тази „волна ездачка" какво свърши за един цял мандат в парламента? Благодаря.